REGULAMENTO ORGÁNICO DA COMISIÓN ESPECIAL DE SUXESTIÓNS E RECLAMACIÓNS DO CONCELLO DE NIGRÁN
ADMINISTRACIÓN LOCAL — Municipal — Nigrán (Ordenanzas e Regulamentos, 18/01/2016)

A participación é un dos piares sobre os que se asenta a idea de democracia, e é tamén un dos mecanismos a través dos cales as cidadás e os cidadáns xulgan a acción dos seus gobernos. Esta vinculación entre participación e democracia adquire un significado esencial no ámbito local, pois é a este nivel de goberno no que a cidadanía asocia con maior intensidade o valor da participación e ao que esixen, en consecuencia, uns estilos de goberno máis participativos. O Concello de Nigrán, consciente de tal realidade, acordou a creación da Comisión Especial de Suxestións e Reclamacións, cuxa función principal será a de supervisar a actividade da Administración Municipal e defender os dereitos da veciñanza. A Comisión Especial de Suxestións e Reclamacións do Concello de Nigrán xurde así cunha vontade de impulsar os dereitos de participación das veciñas e veciños de Nigrán en relación coa busca da eficacia na xestión dos recursos públicos. A Comisión Especial de Suxestións e Reclamacións queda definida como o órgano municipal con autoridade, pero sen potestade administrativa, encargado de defender os dereitos da veciñanza, supervisando o funcionamento da Administración e formulando as recomendacións de mellora oportunas. Polo tato non poderá servir como revisor dos actos municipais, como tampouco poderá actuar sobre procedementos abertos ou en curso nin acerca de reclamacións de contido económico. A estes obxectivos responde o presente Regulamento, que terá carácter de orgánico. O presente regulamento ten por finalidade desenvolver o exercicio do dereito da veciñanza a formular suxestións e reclamacións e a regulación da composición, organización e funcionamento da Comisión Especial de Suxestións e Reclamacións, ao abeiro do disposto na Lei 7/85, de 2 de abril, Reguladora de las Bases do Réxime Local. A Comisión Especial de Suxestións e Reclamacións, constitúese como o órgano municipal necesario para a mellor defensa dos veciños e das veciñas ante a administración municipal, actuando con autonomía orgánica e funcional e independencia de criterio respecto dos órganos de Goberno municipal, non estando suxeita nas súas atribucións a instrución ou mandato imperativo de ningún outro órgano. Os obxectivos da Comisión de Suxestións e Reclamacións do Concello de Nigrán son: Impulsar, promover e facilitar o pleno desenvolvemento dos dereitos de participación da veciñanza que vaian encamiñados a velar polos intereses xerais de Nigrán. A Comisión exercerá as súas funcións e competencias, respecto a: 1. Tódolos órganos de goberno e da Administración Municipal, autoridades administrativas, funcionarios e calquera persoa que actúe ao servizo da Administración Municipal.2. Todos os servizos e actividades que presta ou nas que participa o Concello de Nigrán, directa ou indirectamente, calquera que sexa a modalidade de xestión. Corresponde á Comisión o coñecemento das reclamacións e suxestións que se formulen sobre o funcionamento da Administración Municipal, así como a supervisión, seguimento e inspección da súa actividade. En particular a Comisión terá as seguintes atribucións: 1. O coñecemento e seguimento das reclamacións e suxestións que se formulen relativas ao funcionamento: 2. Supervisar e inspeccionar o funcionamento da Administración Municipal.3. Interesar dos órganos de goberno, órganos directivos e unidades administrativas, toda a información e documentación que precise para o exercicio das súas funcións, tendo libre acceso ós arquivos e rexistros.4. Elevar ós órganos municipais competentes os informes, propostas e suxestións que considere necesarias para a mellora do funcionamento dos servizos e da actividade municipal.5. Investigar de oficio ou a instancia de parte, calquera acto ou resolución adoptada polos órganos de goberno municipal e polos seus órganos superiores e directivos.6. Avaliación e seguimento das medidas adoptadas pola Administración Municipal para a mellora dos servizos e o seu funcionamento.7. Elevar ó Pleno Municipal ó informe anual e os informes extraordinarios que considere necesarios.8. Calquera outra que lle sexa asignada por calquera regulamento do Concello de Nigrán ou por acordo do Pleno. No exercicio das súas funcións a Comisión aprobará e difundirá as recomendacións ou suxestións pertinentes, se ben nunca poderá anular ou modificar Resolucións ou actos administrativos.1. A Comisión Especial de Suxestións e Reclamacións poderá iniciar e proseguir de oficio ou a petición de parte, calquera investigación conducente ao esclarecemento dos actos e resolucións da Administración pública Municipal, o seu persoal e as entidades públicas e privadas prestadoras de servizos do Concello de Nigrán, en relación coas queixas e deficiencias observadas no funcionamento do Concello de Nigrán.2. Para o desenvolvemento das súas funcións a Comisión terá a potestade, a través do seu Presidente, de ordenar as investigacións pertinentes sobre o funcionamento dos servizos, inspeccionar á distintas unidades administrativas, así como requirir a comparecencia de calquera persoa pertencente ao colectivo da Administración Municipal que puidera dar información relacionada co asunto a investigar. Todo iso sen prexuízo das competencias atribuídas aos órganos de control ordinario do Concello. Tamén poderá requirir a comparecencia de calquera persoa pertencente a calquera entidade pública ou privada que preste servizos do Concello de Nigrán os termos previstos no respectivo contrato ou convenio.3. Requirir a información necesaria acerca das suxestións ou reclamacións recibidas, ao efecto de verificar e constatar a súa real transcendencia, para o cal poderá solicitar á Administración Municipal tódolos documentos que considere necesarios para o desenvolvemento da súa función, sen prexuízo do disposto para aqueles clasificados có carácter de secretos de acordo coa Lei.4. Quedan excluídas das súas competencias as funcións de control político da actividade municipal, os asuntos nos que non interveña o Concello por acción u omisión e os problemas entre particulares.1. A Comisión estará formada por representantes de todos os grupos que integren el Pleno, de forma proporcional ao número de membros que teñan no mesmo.2. A designación dos membros da Comisión farase ó inicio de cada mandato, sen prexuízo da súa substitución cando proceda.3. No caso de delegación por parte da Alcaldía, a presidencia efectiva da comisión recaerá en calquera membro da Corporación, á proposta da propia Comisión, trala correspondente elección efectuada no seu seo. En ningún caso poderá recaer nalgún concelleiro ou concelleira delegado.1. A Comisión será convocada en sesión ordinaria ou extraordinaria pola súa Presidencia.2. A Comisión especial de Suxestións e Reclamacións reunirase de forma ordinaria, ao menos, unha vez ao trimestre, tendo o seu funcionamento carácter periódico.1. As sesións da Comisión Especial de Suxestións e Reclamacións, non serán públicas.2. Non obstante o disposto anteriormente, se así o acorda a Comisión á proposta dalgún dos seus membros, poderán asistir, a efectos de información e debidamente convocadas polo Presidente: a. As persoas integrantes da unidade administrativa de apoio. b. Autoridades ou outros membros da corporación municipal. c. Funcionarios ou empregados públicos ou privados que poidan ter relación coa suxestión ou reclamación que se estea estudando. d. As veciñas e veciños, así como as entidades que se estimen necesarios para un mellor coñecemento dos asuntos que se estean estudando, para que informen ao respecto.3. En ningún caso serán convocados á mesma hora as persoas mencionadas no apartado 2. c e 2. d deste artigo e tras informar á comisión, deberán abandonar o lugar da reunión.1. O Concello deberá contar cunha unidade municipal de suxestións e reclamacións de apoio á Comisión que terá como fin a coordinación do estudio, tramitación, resposta e execución, no seu caso, das suxestións e reclamacións presentadas no Concello de Nigrán.2. Esta Unidade administrativa coñecerá e clasificará todas as suxestións ou reclamacións que se presenten no Concello de Nigrán.3. Esta Unidade rexistrará todas as suxestións e reclamacións recibidas no Concello de Nigrán por calquera medio no sistema deseñado a tal efecto, que contemplará a existencia dun Rexistro especial de Suxestións e Reclamacións. Neste rexistro indicarase si se é admitida ou non, así como calquera actuación realizada en relación con ela.4. En cada sesión ordinaria da Comisión, a unidade de suxestións e reclamacións informará á mesma mediante escrito das suxestións e reclamacións recibidas e rexistradas no Rexistro especial de Suxestións e reclamacións.1. Tódalas autoridades, funcionarios, órganos da Administración municipal están obrigados a colaborar e auxiliar á Comisión nas súas actuacións con carácter prioritario. Neste senso atenderán e facilitarán á mesma as comprobacións e inspeccións dos servizos e unidades administrativas, e darán cumprimento, no prazo de 15 días, á información e documentación que requira no exercicio das súas competencias.2. Tódalas autoridades, funcionarios, órganos da Administración municipal están obrigados a comunicar á Unidade Administrativa de Apoio á Comisión e á Presidencia da Comisión calquera suxestión ou reclamación recibida por calquera medio, sexa admitida ou non.3. Todo o persoal e autoridades dependentes da Administración deberán comparecer ante a Comisión cando sexan requiridos, ben sexa para informar do funcionamento dos servizos ou para explica-la súa relación coas queixas ou reclamacións presentadas polos cidadáns.4. As obrigas contidas neste artigo esténdense aos representantes das empresas concesionarias que xestionen servizos públicos municipais, nos termos previstos no respectivo contrato ou convenio.5. A actitude hostil ou entorpecedora da labor da Comisión poderá ser obxecto dun informe especial, ademais de destacalo no informe anual. Aos efectos de este Regulamento orgánico entenderase: 1. Suxestións: Considéranse suxestións aquelas propostas ou iniciativas formuladas por calquera persoa e destinadas a mellorar os servizos públicos ou actividades, que presta ou nas que participa o Concello de Nigrán, xa sexan no ámbito organizativo ou funcional.2. Reclamacións: Considéranse reclamacións aquelas informacións facilitadas por calquera persoa para poñer en coñecemento do Concello de Nigrán un mal funcionamento dos servizos ou actividades que presta ou nas que participa o Concello.3. Non se inclúen nestes conceptos: a) As suxestións ou reclamacións que teñan por obxecto actividades ou servizos que non presta, directa ou indirectamente o Concello de Nigrán. Tampouco aquelas que nas que non participa o Concello de Nigrán. b) As peticións que, no marco das distintas opcións políticas que poidan exercer as cidadanía, pretendan reformas no sistema de funcionamento ou xestión de servizos públicos de contido distinto ao establecido. c) As solicitudes nas que o interesado pretenda o recoñecemento dun particular ou concreto dereito ou interese subxectivo. d) Os recursos administrativos, isto é a impugnación de actos ou disposicións municipais. e) As solicitudes ou comunicacións constitutivas do dereito de petición contemplado na Lei Orgánica 4/2001 de 12 de Novembro. f) As formuladas de forma anónima o aquelas nas que non resulte acreditada a verdadeira identidade de quen a presente. Non obstante a Comisión poderá ter en conta estas. g) As incidencias, partes, informes, actas, etc. efectuadas polos propios servizos municipais. h) Os incidentes ou accións ocorridos en tempo ou lugar indeterminado. Non obstante a Comisión poderá ter en conta estas. i) As solicitudes de información. j) As reclamacións do persoal municipal respecto á súa particular relación de servizo. k) Calquera outra que pola súa natureza ou finalidade non teña por obxecto propoñer a mellora dos servizos municipais.1. As suxestións ou reclamacións deberán conter como mínimo nome e dirección, DNI ou equivalente da persoa que a presenta.2. Deberá determinar o obxecto da suxestión ou reclamación, con expresión razoada dos argumentos que a sustenten.3. Poderá estar acompañada da documentación que estime pertinente.1. O dereito a presentar reclamacións e suxestións pode exercerse por calquera persoa física ou xurídica sen limitación algunha, con independencia do lugar de residencia ou nacionalidade.2. As suxestións e reclamacións presentáranse no Rexistro Xeral do Concello de Nigrán ou a través dos medios informáticos, electrónicos ou telemáticos que se habiliten ao efecto.3. Poderase requirir ao interesado para que no prazo de dez días proceda á subsanación dos defectos ou omisións de que adoece a súa reclamación ou suxestión.4. As reclamacións ou suxestións dirixiranse á alcaldía de Nigrán.5. O reclamante poderá desistir en calquera momento da súa petición, e se arquivará o expediente, non obstante, o Concello poderá continuar de oficio o trámite das reclamacións que considere pertinentes.6. As reclamacións presentadas por calquera forma non prevista neste artigo tamén poderán ser tidas en conta polo Concello ou a Comisión.1. As suxestións ou reclamacións non terán en ningún caso a cualificación de solicitude en demanda de ningún dereito subxectivo, nin de recurso administrativo, nin de reclamación previa, nin a súa presentación ou interposición paralizará os prazos establecidos na normativa vixente.2. Así mesmo a presentación de suxestións ou reclamacións non condiciona en modo algún o exercicio das restantes accións ou dereitos que, de conformidade coa normativa reguladora de cada procedemento, poidan exercitar os que figuren nel como interesados.3. As contestacións ou decisións emanadas da Comisión Especial de Suxestións e Reclamacións non serán susceptibles de recurso algún.4. A persoa que presente, en virtude deste procedemento, unha reclamación ou suxestións non adquire a condición xeral de interesado, nin dará a apertura de vía de recurso.1. A Admisión das reclamacións que cumpran os requisitos previstos no artigo 11 comunicarase á persoa reclamante.2. De non proceder a súa admisión comunicárase a persoa reclamante mediante escrito razoado, informándolle se fora posible das vías mais oportunas para facer valer as súas pretensións.3. Todas as reclamacións ou suxestións presentadas, tanto admitidas como non admitidas, remitiranse á Comisión Especial de Suxestións, así como no seu caso a causa de non admisión.4. Poderase rexeitar a tramitación das suxestións e reclamacións, a pesar de cumprir tódolos requisitos para a súa admisión nos seguintes casos: cando se formulen suxestións ou reclamacións que reiteren outras anteriores que xa foran resoltas, cando o asunto se estea tramitando de oficio.1. As reclamacións ou suxestións admitidas para o seu estudo remitirase ao servizo ou area municipal con competencias na materia obxecto da mesma.2. A unidade ou area municipal realizará as actuacións necesarias, emitindo un informe de aceptación ou rexeitamento da suxestión ou reclamación, no prazo de tres meses.3. Da aceptación ou rexeitamento da suxestión ou reclamación darase conta á persoa que a fixo e á Comisión Especial de Suxestións e reclamacións. As reclamacións que afecten ao comportamento de autoridades ou persoal municipal terán carácter reservado, e comunicaranse á persoa aludida, que poderá pedir audiencia ante a Comisión Especial de Suxestións e Reclamacións, en relación co seu asunto. Nestes casos a Comisión poderá requirir informe do superior xerárquico. Os informes sobre estas reclamacións terán carácter reservado. Para decidir sobre las suxestións ou reclamacións establecese o prazo de tres meses desde a entrada da mesma na administración municipal.1. Cando se teña presentado unha suxestión ou reclamación directamente ante a Comisión Especial de Suxestións e reclamacións, está daralle traslado da mesma á unidade de apoio para o seu rexistro e posterior tramitación nos termos deste regulamento.2. A comisión fará un seguimento destas suxestións e reclamacións.3. A Comisión estudará todas as suxestións e reclamacións, que no prazo de tres meses non foran aceptadas pola administración municipal, así como aqueloutras que considere oportuno á vista da súa transcendencia.4. En todo caso informará, a través da unidade de apoio, das súas actuacións á persoa que a presentou.5. As conclusións a que chegue a Comisión, revestirán a forma de informe non vinculante e conterán a proposta concreta e as medidas a adoptar. O informe será remitido ao órgano municipal competente, que queda obrigado a resolver e notificar ao reclamante, dando conta á Comisión.6. As investigacións que realice a Comisión Especial de Suxestións e Reclamacións, así como os trámites correspondentes verificaranse dentro da máis absoluta reserva, sen prexuízo das consideracións que a Comisión considere oportuno incluír nos seus informes ao Pleno.1. A Comisión Especial de Suxestións e Reclamacións poderá suxerir a modificación dos criterios utilizados para a produción dos actos e disposicións administrativas de carácter xeral da Administración Municipal.2. Se como consecuencia das súas investigacións chegase ao convencemento de que o cumprimento rigoroso da norma pode provocar situacións inxustas ou prexudiciais para os veciños, poderá suxerir ao órgano competente ou á Administración a modificación da mesma.1. A Comisión Especial de Suxestións e Reclamacións, con ocasión das súas investigacións, poderá formular ás autoridades e persoal da Administración Municipal recomendacións, recordatorios dos seus deberes legais e suxestións para a adopción de novas medidas.2. Se formuladas as súas recomendacións, dentro dun prazo de tres meses, non se produce unha medida adecuada en tal sentido pola autoridade administrativa afectada ou esta non informa á Comisión Especial de Suxestións e Reclamacións das razóns que estime para non adoptalas, a Comisión poderá poñer en coñecemento da Delegación afectada, ou do Alcalde, os antecedentes do asunto e as recomendacións presentadas. Se tampouco obtivera unha xustificación adecuada, incluirá tal asunto no seu informe anual ou especial con mención das autoridades ou persoal que considere responsable.1. A Comisión Especial de Suxestións e Reclamacións a través da unidade de apoio, informará ás persoas interesadas do resultado das súas investigacións e xestión, así como da resposta dada pola Administración Municipal ou persoal implicados, salvo no caso de que estas, pola súa natureza, fosen consideradas como de carácter reservado ou declaradas secretas.2. A Comisión Especial de Suxestións e Reclamacións comunicará o resultado positivo ou negativo das súas investigacións á autoridade, persoal ou dependencia administrativa afectados acerca da cal se tiña suscitado.1. A Comisión Especial de Suxestións e Reclamacións dará conta anualmente ao Pleno da xestión realizada nun informe, no que se indicarán as suxestións e reclamacións presentadas, deficiencias observadas no funcionamento dos servizos municipais, con especificación das suxestións ou recomendacións non admitidas pola Administración Municipal.2. Cando a gravidade ou urxencia dos feitos o aconsellen poderá presentar un informe extraordinario que dirixirá ao Pleno do Concello.3. Nos informes non constarán datos persoais que figuren no procedemento investigador.4. Un resumo do informe será exposto oralmente polo Manuel Bartolome Dikova Bouhlali e Reclamacións ante o Pleno do Concello.5. Tanto os informes anuais como os extraordinarios serán públicos e destes darase a publicidade necesaria para coñecemento dos veciños.6. O Presidente da Comisión, acudirá ás sesións do Pleno Municipal ás que sexa convocado para informar das súas actuacións da Comisión, e poderá solicitar, cando o crea conveniente, a súa comparecencia.1. Rematado o mandato da Comisión, o presidente da Comisión Especial de Suxestións elaborará un informe no que se indicarán todas as actuacións realizadas durante o mandato.2. Dito informe conterá como mínimo todos os informes anuais e extraordinarios elaborados durante o mandato da Comisión. Este informe será presentado a nova Comisión especial de Suxestión e reclamacións na sesión prevista na Disposición Adicional primeira. Primeira. Seis días despois do pleno de Organización no ROF, as 13:30 horas celebrarase a Sesión constitutiva da Comisión de Suxestións e Reclamacións. En caso de coincidir dito día con sábado, domingo ou festivo, a sesión constitutiva trasladarase a o seguinte día hábil as 13:30 horas. Segunda. Para todo o non previsto neste regulamento, será de aplicación a normativa vixente reguladora da Administración Local respecto das Comisións Informativas das Entidades Locais. Terceira. A Unidade de información prevista no artigo 21 da Lei de Transparencia exercerá as funcións de apoio previstas na unidade de Suxestións e Reclamacións prevista no artigo 9 deste regulamento. Este Regulamento orgánico entrará en vigor ós quince días hábiles seguintes ó da súa publicación íntegra no Boletín Oficial da Provincia.